Vaani Pushpa 96 Views discom loan , Genco
towers
న్యూఢిల్లీ: దేశంలోని విద్యుత్‌ ఉత్పత్తి సంస్థలకు డిస్కమ్‌ బకాయిలు 57శాతం పెరిగాయి. ఆగస్టు చివరినాటికి ఈ బకాయిలు 78వేల కోట్లకు పెరిగినట్లు అంచనా. దీనితో విద్యుత్‌ ఉత్పత్తిదారులు అన్ని డిస్కమ్‌లకు రెండునెలల వ్యవధినిచ్చి వెంటనే బిల్లులు చెల్లించాలని ఆదేశించారు. రానురాను ఈ బకాయిలు పేరుకుని పోతున్నాయి. ఉత్పత్తిసంస్థలు డిస్కమ్‌లకు బకాయిలపైఅపరాధ వడ్డీనిసైతం వసూలుచేస్తున్నారు. గత ఏడాది ఆగస్టుతోపోలిస్తే 57శాతం బకాయిలుపెరిగిపోయినట్లు తేలింది. ఇక విద్యుత్‌ పంపిణీ సంస్థలు 49,669 కోట్ల బకాయిలు బకాయిలు పడినట్లు ప్రాప్తి వెబ్‌సైట్‌నుంచి తేటతెల్లం అవుతోంది. ఈపోర్టల్‌ను 2018 మేనెలలోనే కేంద్రం ప్రారంభించింది. పేమెంట్‌ ర్యాటిఫికేషన్‌ అండ్‌ అనాలిసిస్‌ ఇన్‌ పవర్‌ప్రొక్యూర్‌మెంట్‌ ఫర్‌ బ్రింగింగ్‌ట్రాన్స్‌పరెన్సీ ఇన్‌ ఇన్వాయిసింగ్‌ ఆఫ్‌ జనరేటర్స్‌కు సంక్షిప్తంగా ప్రాప్తి అని పేరుపెట్టారు. విద్యుత్‌ ఉత్పత్తి సంస్థలు, డిస్కమ్‌లకు మధ్య విద్యుత్‌కొనుగోలు లావాదేవీలకోసం వీటిని ఏర్పాటుచేసారు. పంపిణీసంస్థలకు డిస్కమ్‌లకు వాటివాటి బకాయిలు చెల్లించి విద్యుత్‌సరఫరా కొనసాగించేందుకు 60 రోజులు వ్యవధినిచ్చాయి. అయినప్పటికీ డిస్కమ్‌లనుంచి స్పందనలేదని తెలుస్తోంది. దీనితో జెన్‌కోలకు ఉపశమనం కల్పించేందుకు కేంద్రం చెల్లింపులకు రక్షణ యంత్రాంగాన్ని ఆగస్టు ఒకటవ తేదీనుంచి అమలుచేసింది. విద్యుత్‌సరఫరాకోసం ఇకపై డిస్కమ్‌లు ఎల్‌ఒసిలు సాధించాల్సి ఉంటుంది.
పోర్టల్‌ లెక్కలప్రకారం మొత్తం బకాయిలు 76,467 కోట్లుగా ఉనానయి. ఈ మొత్తంలో అసలు బకాయి 56,556 కోట్లుగా ఉంది. 2019 ఉలైనాటికి ఈ బకాయిలు మొండిబాకీలు 73,748 కోట్లకు పెరిగిపోయాయి. రాజస్థాన్‌, జమ్ముకాశ్మీర్‌, తెలంగాణ, ఆంధ్రప్రదేశ్‌, కర్ణాటక, తమిళనాడు రాష్ట్రాలే ఎక్కువ భాగం చెల్లించాల్సి ఉంటుంది. ఇవన్నీ కూడా 820 రోజలు గడువును తీసుకుంటునానయి. ఇతర మేజర్‌రాష్ట్రాల్లో ఆంధ్రప్రదేశ్‌ జాబితాలో అగ్రస్థానంలోఉంది. 852 రోజులు గడువు తీసుకుంటున్నది. రాజస్థాన్‌ 851 రోజులు, హర్యానా 849 రోజులు, మధ్యప్రదేశ్‌ 836 రోజులు, తెలంగాణ 829 రోజులు, తమిళనాడు 823 రోజులుగా చెల్లింపులు పెండింగ్‌లో ఉన్నట్లు తేలింది. జెన్‌కోలకు చెల్లింపులకు ఢిల్లీప్రభుత్వం అయితే 878రోజులు వ్యవధి తీసుకుంటుందని సమాచారం. ఇక స్వతంత్ర విద్యుత్‌ ఉత్పత్తిసంస్థల విద్యుత్‌బకాయిలు కూడా పేరుకున్నాయి. 59,532 కోట్ల రూపాయలున్నట్లు వెల్లడి అయింది. ఇక కేంద్ర ప్రభుత్వరంగ విద్యుత్‌ ఉత్పత్తిసంస్థలు ఎన్‌టిపిసికి సైతం డిస్కమ్‌లనుంచి 8452.58 కోట్లు రావాలిస ఉంది. ఎన్‌ఎల్‌సి ఇండియా 4691 కోట్లు రావాలి. ఎన్‌హెచ్‌పిసి 2,324.05 కోట్లు, టిహెచ్‌డిసి ఇండియా 1936.11 కోట్లు దామోదర్‌వ్యాలీ కార్పొరేషన్‌ 805.71 కోట్లు రావాల్సి ఉంటుంది. ఇకప్రైవేటు ఉత్పత్తిసంస్థలపరంగా డిస్కమ్‌లు భారీ మొత్తాలే బకాయిపడ్డాయి. 3794.49 కోట్లు ఆదానికి చెల్లించాలి. ఆ తర్వాత బజాజ్‌గ్రూప్‌ లలితాపవర్‌ జనరేషన్‌కంపెనీకి 2212.66 కోట్లు, జిఎంఎఆర్‌1829.68 కోట్లు రాబట్టుకోవాల్సి ఉంది.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/national/